Giedrius Prunskus

Giedrius Prunskus  g . 1971 m. spalio 10 d. Šiauliuose) – Lietuvos operos dainininkas, Kauno valstybinio muzikinio teatro solistas, baritonas.Justina Paltanavičiūtė, „G Prunskus: būdamas scenoje jaučiuosi gyvenantis“, Kauno diena, 2021.11.09., p. 46-47.„Giedrius Prunskus (solistas)“, www.kamane.lt 

 Biografija 
Giedrius Prunskus gimė 1971 m. spalio 10 d. Šiauliuose, statybos inžinieriaus Sauliaus Kazimiero Prunskaus ir technikos inžinierės Janinos Martikaitytės Prunskienės šeimoje. Be jo šeimoje dar augo brolis ir sesuo. Muzikos link pastūmėjo močiutė. 1985 m. baigė Jurbarko vaikų muzikos mokyklos smuiko klasę. 1989 m. vengdamas tarnybos sovietinėje armijoje, įstojo į Lietuvos žemės ūkio akademiją, ten studijavo iki 1991 m. Bažnytinio choro vadovės paskatintas,Giedrius Prunskus. Intervju. Užrašė Marius Domeika, 2022.04.05. (KVMT archyvas, segtuvas „Giedrius Prunskus“ 1992 m. įstojo mokytis dainavimo į Kauno Juozo Gruodžio konservatoriją pas Reginą Kabalinienę, o vėliau pas Gediminą Šmitą. 1995 m. baigęs konservatoriją, dainavimo studijas tęsė Lietuvos muzikos ir teatro akademijos Kauno fakultete (LMTA KF) pas docentą Gediminą Šmitą. 2000 m. baigė bakalauro studijas ir 2001–2002 m. tęsė vokalo studijas Leipcigo Felikso Mendelsono-Bartoldi (Felix Mendelssohn-Bartholdy) aukštojoje muzikos mokykloje (Vokietija) pas prof. Jitką Kovażikovą-Richter. 2003 m., vadovaujant lektorei A. Eitmanavičiūtei, baigė LMTA KF magistro studijas (magistrinis darbas- „Šiuolaikinės vokiečių dainavimo mokyklos pradmenys“).Giedrius Prunskus, „Šiuolaikinės Vokiečių dainavimo mokyklos pradmenys“, LMTA KF Dainavimo katedra, Magistro mokslo darbas, Kaunas, 2003 m. (Kauno valstybinio muzikinio teatro archyvas, segtuvas „Giedrius Prunskus“) 2003–2005 m. stažavosi Lietuvos nacionalinio operos ir baleto teatro studijoje ir buvo LMTA meno aspirantūroje pas Virgilijų Noreiką. Aspirantūrą užbaigė 2005 m. ir įgijo meno licenciato laipsnį darbu „Kauno valstybinio muzikinio teatro veikla 1990–2005 metais“.Giedrius Prunskus, „Kauno valstybinio muzikinio teatro veikla 1990–2005 metais“, Meno aspiranto mokslo darbas, LMTA Dainavimo katedra, Vilnius, 2005 m. (Kauno valstybinio muzikinio teatro archyvas, segtuvas „Giedrius Prunskus“) Nuo 2003 m. dirbo LMTA KF dainavimo katedros asistentu, nuo 2006 m. tos pačios katedros lektoriumi, 2011–2015 m. Vytauto Didžiojo Universiteto muzikos akademijos Dainavimo katedros lektoriumi, o nuo 2018 m. eina tos pačios kadetros docento pareigas. Nuo 2007 m. Giedrius Prunskus dirba Kauno Juozo Gruodžio konservatorijos solinio dainavimo mokytoju, 2011 - 2012 m. buvo dainavimo metodinės grupės pirmininku, o 2012–2017 m. – direktoriaus pavaduotoju muzikai.

Be pedagoginės veiklos Giedrius Prunskus nuo 2008 m. dirba Kauno valstybinio muzikinio teatro solistu, o nuo 2020 m. ir Kauno valstybinės filharmonijos vadovo pavaduotoju meno reikalams.

 Vaidmenys 
miniatiūra|dešinėje|Giedrius Prunskus Ministro pirmininko vaidmenyje Tadeušo Dobžanskio operetėje „Karaliaus antrininkas“, pastatytoje Kauno valstybiniame muzikiniame teatre 2020 m.
Giedrius Prunskus Kauno valstybiniame muzikiniame teatre debiutavo 2000 m. Barono vaidmeniu Džuzepės Verdžio operoje „Traviata“, o Lietuvos Nacionaliniame operos ir baleto teatre 2004 m. Kromovo vaidmeniu Franco Leharo operetėje „Linksmoji našlė“. Nuo to laiko solistas sukūrė ne vieną dešimtį vaidmenų operose, operetėse bei miuzikluose.„Giedrius Prunckus 2021 m. spalio 10 d., Jubiliejus 50 m.“, Biografinis aprašas, Kauno valstybinio muzikinio teatro archyvas, segtuvas „Giedrius Prunckus“, 2021.11.10
miniatiūra|kairėje|Giedrius Prunskus Vilforo vaidmenyje Franko Vildhorno miuzikle „Grafas Montekristas“, pastatytame Kauno Valstybiniame muzikiniame teatre 2014 m.
 Kita kūrybinė veikla 
Giedrius Prunskus aktyviai dalyvauja koncertinėje veikloje su Kauno filharmonija, Kauno valstybiniu choru bei kitais Lietuvos chorais ir orkestrais. Daug dėmesio skiria Lietuvos kompozitorių kūrybos populiarinimui, dažnai atlieka jų kūrinių premjeras. Su koncertais dažnai girdimas tiek Lietuvoje tiek užsienyje. Solistas koncertavo Italijoje, Čekijoje, Vokietijoje, Lenkijoje, Šveicarijoje, Norvegijoje, Estijoje. Dainininko repertuare be operų arijų skamba Lied žanro kūriniai, oratorinė bei religinė muzika.Alina Ramanauskienė, „Baritono prisipažinimai gražiajai Megelonei“, Kauno diena, 2006-03-25Šarūnė Kutinskaitė, „Kelionės bilietas – giesmės“, Kauno diena, 2008-12-24.Aldona Eleonora Radvilaitė, „Subtiliosios muzikos klodai“, 7 meno dienos, 2008-11-21, N. 42 (824)Eugenija Žakienė, „Opera ir kitos naujienos Muzikinio teatro scenoje“, Nemunas. Tiltai. 2011.07.14-20, N. 26 (344–785), 3-4 p.Eugenija Žakienė, „Muzikinis sezonas prasideda“, Nemunas, 2009.10.22-28, N. 37 , 6 p. Giedrius Prunskus išbandė muzikos kritikos žanrą, prisideda ruošiant kamerinės muzikos programas, rašo anonsus Pažaislio festivaliui Kaune, straipsnius, susijusius su teatro gyvenimu.Giedrius Prunckus, „Nepamirštamas A Domeikos vaidmuo – būti tikra teatro siela“, Kauno diena, Santaka, 2017.01.20., 4 p.Giedrius Prunskus, „Gyvenimas, paskirtas dainavimui“, Muzikos barai, 2006, N. 11-12, p. 28-29.Giedrius Prunskus, „Devynios dešimtys metų, devynios dešimtys vaidmenų“, Kauno diena, 2017-01-23Giedrius Prunckus, „Pagerbti tėvo atminimą“, Kauno diena, Santaka, 2017.01.20., 5 p.Giedrius Prunskus, „Kauno muzikinio teatro legenda“, Kauno diena, 2016 10 24, www.kauno.diena.lt 

 Pasiekimai, apdovanojimai 
1998–2001 m. Giedriui Prunskui buvo skirta Vlado Baltrušaičio vardo stipendija. 2001 m. Stasio Baro dainininkų konkurse baritonų kategorijoje daininkas užėmė pirmąją vietą (Stasys Baras (Baranauskas) – Amerikos lietuvių dainininkas, tenoras, 1997 m. įsteigęs fondą ir paskyręs stipendiją LMTA studentams). 2004 m. Giedrius Prunskus tapo Lietuvos Nacionalinio operos ir baleto teatro fondo stipendiatu, o 2011 m. laimėjo V-to Tarptautinio Beatričės Grincevičiūtės vardo kamerinio dainavimo konkurso trečiąją vietą vyresniųjų grupėje.Beatričės Grincevičiūtės kamerinio dainavimo konkurso nominacija. Vilnijos vartai. www. vilnijos vartai.lt

 Nuorodos 
 Giedriaus Prunskaus sukurtų vaidmenų sąrašas

 Šaltiniai 

Kategorija:Lietuvos operos dainininkai
Kategorija:Lietuvos kultūros veikėjai
Kategorija:baritonai